google/wiki40b huggingface dataset:
Beskydské predhorie

Polohopis

Na severe hraničí s tromi geomorfologickými celkami: Bukovské vrchy, Laborecká vrchovina, Ondavská vrchovina, na západe s dvomi geomorfologickými celkami: Spišsko-šarišské medzihorie a Košická kotlina, na juhu tiež s tromi geomorfologickými celkami: Slanské vrchy, Východoslovenská pahorkatina a Vihorlatské vrchy. Východnú hranicu tvorí štátna hranica s Ukrajinou.
Najvyšším bodom územia je vrch Hôrka (661 m n. m.) nad obcou Inovce vo východnej časti. Najnižším bodom je miesto, v ktorom Ondava opúšťa územie.

Hydrológia

Územie nie je z hľadiska hydrografického jednotné, patrí k niekoľkým povodiam: na východe je to Ublianka, stredná časť je súčasťou povodia Laborca s Cirochou a tiež Ondavy s Topľou. Najzápadnejšia časť patrí do povodia Sekčova.
Bralský tunel

História

Pôvodné zámery staviteľov o prepojení Ponitria s Horným Považím cez Kľačno, tunelom popod Fačkovské sedlo a Rajec, rovnako ako prepojenie cez Kľačno a Kláštor pod Znievom s Turcom sa nerealizovali pre svoju náročnosť. Železničná trať z Prievidze do Handlovej bola sprevádzkovaná už 15. februára 1913 a nárastom objemu prepravy na tratiach rástla aj potreba zvyšovať ich kapacitu, resp. budovať nové prepojenia. Vznikla tak potreba vybudovať stredoslovenskú transverzálu, teda východo-západnú spojnicu, ktorá by odľahčila Považskú a Košicko-bohumínsku železnicu a zároveň napojila región Hornej Nitry s Turcom.
Jedným z prvých dokončených prepojení stredom Slovenska bola trať medzi Handlovou a Hornou Štubňou, ktorý tak vytvoril prepojenie od Trenčína cez Chynorany a Handlovú. Pokračovaním bolo plánované prepojenie Diviak s Banskou Bystricou a Červenej Skaly s Mergecanmi, čím by vzniklo komplexné prepojenie stredom krajiny.
Trať, ktorá by predĺžila už existujúcu železnicu však mala komplikovanými stavbami prekonávať pohorie a značné prevýšenie susedného regiónu. Pokým nadmorská výška Handlovej je okolo 420 m n. m., Sklené, ktorým mala trať do Štubne prechádzať, leží až 670 m n. m.. Z piatich nových tunelov (šiesty bol už vybudovaný Handlovský tunel pred mestom) bol s dĺžkou 3 011,6 m najdlhší práve Bralský tunel, prekonávajúci masív Bralovej skaly na pomedzí Žiaru a Kremnických vrchov. Budovaný bol v náročných podmienkach od 8. novembra 1927 do októbra 1931 a až do otvorenia Čremošnianského tunela bol našim najdlhším tunelom. Razilo sa  modifikovanou rakúskou metódou a robotníci vyťažili 140 000 m³ kameňa, ktoré vyplnilo časť údolia Bralského potoka. Náklady na výstavbu dosiahli 63 miliónov korún.
Stročín

Polohopis

Stročín leží v Nízkych Beskydách v doline Ondavy. Povrch západnej časti chotára je rovinatý, na východe mierne zvlnený. Ondava vytvára v severnej časti úzku prelomovú dolinu. Západná časť chotára je odlesnená, les s porastom buka a hrabu je vo východnej časti.
Nadmorská výška v strede obce je 213 m, v chotári od 200 do 358 m. 
Chotár obce zaoberá plochu 866 ha.

Erb

V striebornom štíte je zelený trojlístok so zlatými žilkami v strednom lístku. Erb bol vytvorený na základe odtlačku pečatidla obce z roku 1900. Jeho autormi sú León Sokolovský, Sergej Pančák a Peter Kónya. Erb bol prijatý na rokovaní obecného zastupiteľstva 13. septembra 1996 a je zapísaný v Heraldickom registri Slovenskej republiky pod p. č. S-121/1996.

Vlajka

Vlajka obce pozostáva z piatich pozdĺžnych pruhov vo farbe zelená, žltá, zelená a biela. Vlajka má pomer strán 2 : 3 a ukončená je tromi cípmi, t. j. dvoma zástrihmi, siahajúcimi do tretiny jej listu.

Obyvateľstvo

Obec v roku 1869 mala 377 obyvateľov, v roku 1880 – 299, obyvateľov, v roku 1890 – 401 obyvateľov, 1900 – 324, v roku 1910 – 334 obyvateľov, v roku 1921 – 328 obyvateľov, v roku 1930 – 342 obyvateľov, v roku 1940 – 384 obyvateľov, v roku 1948 – 353 obyvateľov, 1961 – 424 obyvateľov, 1970 – 399 obyvateľov.

Pamiatky

V obci sa nachádza rímskokatolícky kostol, ktorý bol postavený v gotickom slohu, bol niekoľkokrát prestavovaný a rozšírený, barokizovaný okolo roku 1700, interiér kostola bol klasicistický upravený a začiatkom 19 storočia neskôr opravovaný.
Pommerol

Poloha

Obec má rozlohu 9,83 km². Najvyšší bod je položený 1 563 m n. m. a najnižší bod 717 m n. m.

Obyvateľstvo

Počet obyvateľov obce je 16 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mulda (rieka)

Priebeh toku

Pramení v Krušných horách a tečie prevažne kopcovitou krajinou. Ležia na nej mesta Eilenburg a Dessau.

Vodný stav

Vodnosť stúpa v zime a na jar, pričom priemerný prietok v ústí je 67 m³/s. Na Cvikovskej Mulde bola vybudovaná priehradná nádrž Muldenberg s objemom 6 mil. m³ a vodná elektráreň. Je splavná.
Windows NT 4.0

Prehľad

Systém Windows NT poskytuje užívateľovi väčšiu stabilitu a flexibilitu, než Windows pre DOS (napr. Windows 95). Stabilita je zabezpečená použitím ochrany pamäte a hardvérovou abstrakčnou vrstvou (HAL). Priamy prístup k hardvéru nebol dovolený a aplikácie, ktoré nepracovali správne, sa dali ukončiť bez nutnosti reštartovania celého počítača. Nevýhodou boli vyššie požiadavky na množstvo pamäte a výkon systému.
Kým takmer všetky programy napísané pre Windows 95 pobežia na Windows NT, väčšina 3D hier nepôjde, čo je čiastočne spôsobené tým, že systém Windows NT 4.0 má obmedzenú podporu pre DirectX. Tretím variantom ovládača zariadení bola alternatíva, ktorá by mohla umožniť priamy prístup k hardvéru, ale zle napísané ovládače sa stali často zdrojom "stop chýb". Tieto nedostatky začali byť označované ako BSOD a vyžadovali, aby bol v takýchto prípadoch systém reštartovaný. Tieto chyby boli vzácne a pre NT servery a pracovné stanice nebolo nezvyčajné, aby bežali po celé mesiace bez poruchy.
V predvolenom nastavení nie je vo Windows 4.0 podpora Plug-and-play (aj keď obmedzená podpora mohla byť nainštalovaná neskôr), ktorá výrazne zjednodušuje inštaláciu hardvérových zariadení. Mnoho základných DOS aplikácií beží, však grafické DOS aplikácie nemožno spustiť z dôvodu, akým spôsobom je sprístupnený grafický hardvér.
Rozdiel medzi Windows NT a radom Windows pre DOS skončil príchodom systému Windows XP. Windows NT 4.0 je posledná hlavná verzia operačného systému Microsoft Windows pre podporu Alpha, MIPS alebo PowerPC CPU architektúry. Vo firemnom prostredí sa stále používal ešte niekoľko rokov, napriek veľkému úsiliu spoločnosti Microsoft, aby si zákazníci inovovali systém na Windows 2000 a novšie verzie. Bolo to tiež posledné vydanie v rade Windows NT, ktoré bolo označované ako Windows NT.

Edícia

Windows NT 4.0 Server bol zahrnutý vo verziách 4.0 a 4,5 servera BackOffice Small Business.

Limit fyzickej pamäte RAM

Windows NT 4.0 podporuje maximálnu veľkosť pamäte RAM 4 GB.
Varmonzey

Poloha

Obec má rozlohu 2,57 km². Najvyšší bod je položený 395 m n. m. a najnižší bod 287 m n. m.

Obyvateľstvo

Počet obyvateľov obce je 26 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Le Coteau

Poloha

Obec má rozlohu 4,89 km². Najvyšší bod je položený 317 m n. m. a najnižší bod 265 m n. m.

Obyvateľstvo

Počet obyvateľov obce je 6 940 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Turistická značkovaná trasa číslo 2461

Turistická značkovaná trasa číslo 2461 je krátka modrá trasa v Bratislave, ktorá spája mestské časti Devín a Devínska Nová Ves. Dĺžka trasy je 4,4 km.
Cirostratus

Cirostratus (po latinsky cirrostratus, Cs) alebo riasosloha alebo riasová sloha je vysoko položený oblak. Je to oblak vysokej hladiny, vyskytuje sa vo výškach 6 až 12 km. Pozostáva výlučne z ľadových kryštálikov. Ide o tenký biely mrak, v ktorom nerozoznávame jednotlivé oblaky. Pri západe Slnka je sfarbený doružova. Môže byť jednoliaty a pokrývať celú oblohu alebo aspoň jej veľkú časť ako beztvará biela vrstva. Častejšie však býva vláknitý. Je priesvitný, Slnko a Mesiac cezeň vidíme, ale môže okolo nich vytvárať halo. Halo, ľudovo „dvor“ vidíme ako kruh okolo Slnka či Mesiaca a býva predzvesť blížiaceho sa dažďa, pretože cirrostratus sa vyskytuje na vrchole teplého frontu. Ak vznikne halo okolo Mesiaca, môže začať pršať už s príchodom rána. Dážď je veľmi pravdepodobný, ak sa pred vznikom cirrostratu objaví aj cirrus. Halo vzniká lámaním (ohýbaním) slnečných lúčov prenikajúcich cez ľadové kryštáliky. Zväčša jeho priemer dosahuje 20 stupňov, zriedkavejšie až 46 stupňov, podľa trasy, ktorou prechádzajú slnečné lúče cez kryštáliky. Halo býva biele, niekedy aj jemne sfarbené-od žltej v strede po zelenú, bielu a modrú na vonkajšom okraji.
Cirrostratus vzniká vtedy, keď stúpa celá vrstva vzduchu v dôsledku chladnejšieho vzduchu vtláčajúceho sa v rámci frontu pod ňu. Vzduch stúpa pomaly, nie viac ako 20 cm za sekundu. Zo samotného cirrostratu zrážky nepadajú, ale ak je spojený s nimbostratom alebo altostratom, možno očakávať dlhší dážď.
Jaroslav Čejka (básnik)

Biografia

Väčšinu svojho života býval v Prahe na Letnej (teraz na predmestí Prahy v Nupakách), žil a tvoril však tiež na svojej bývalej chate v Posázaví (Poříčko) a súčasnej chate v Českom Dube - Kněžičkách na Liberecku. Vyštudoval Stavebnú fakultu ČVUT. Pôsobil v nespočetnej rade povolaní - od robotníka (po tom, čo nebol z ideologických dôvodov prijatý na štúdiá) cez dramaturga a šéfredaktora (týždenník Tvorba a literárna príloha Kmen) až po vysoko postaveného kultúrno-politického činiteľa (pracovník ÚV KSČ na samom sklonku komunizmu). Ako šéfredaktor a neskôr kultúrnopolitický funkcionár presadzoval otvorenosť polemike s oficiálnou ideológiou, publikoval autorov predtým vytesnených a zaslúžil sa o.i. o uvoľnenie zakázaných filmov z cenzorského "trezoru".
Veľkú časť svojho života venoval svojmu hlavnému koníčku - športovému rybárčeniu. Je druhýkrát ženatý, má 5 detí a 9 vnúčat.

Bibliografia

Nižšie sú uvedené len diela vydané / hrané pod autorovým pravým menom. Chýba tu bibliografia nespočetných novinových statí a úplný súpis knižnej tvorby vydanej pod pseudonymami (prevažne detektívne novely). V tomto ohľade je (takmer) kompletná bibliografia, ktorú uvádza Slovník české literatury (pozri odkazy)
Saulcy-sur-Meurthe

Poloha

Obec má rozlohu 16,37 km². Najvyšší bod je položený 740 m n. m. a najnižší bod 359 m n. m.

Obyvateľstvo

Počet obyvateľov obce je 2 385 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Ján Oberuč

Ján Oberuč (* 1902, Palúdzka, dnes súčasť Liptovského Mikuláša - † 1956) bol slovenský historik, autor prvej monografie o Matejovi Belovi v rámci slovenskej historiografie, vyšla po francúzsky r. 1936 v Štrasburgu. Doktorát z teológie získal na Štrasburskej univerzite.
Majstrovstvá sveta v ľadovom hokeji 1931

1. kolo

Česko-Slovensko –  Maďarsko 4:1 (2:0, 1:1, 1:0)
1. februára 1931 (20:30) – Krynica (Pierwsz lodowisko)
Góly: 3. Dorasil, 14. Tožička, 30. Dorasil, 44. Hromádka – 24. Miklós.
Rozhodcova: André Poplimont (BEL)

2. kolo

Kanada –  Francúzsko 9:0 (1:0, 4:0, 4:0)
1. februára 1931 (11:00) – Krynica (Pierwsz lodowisko)
Góly: 5. McCallum, 16. F. Morris, 16. B. Watson, 21. McCallum, 25. G. McKenzie, 32. G. McKenzie, 33. B. Watson, 41. B. Watson, 44. F. Morris.
Rozhodcova: Decio Trovati (ITA)
 Česko-Slovensko –  Poľsko 4:1 (0:0, 3:0, 1:1)
2. februára 1931 (20:30) – Krynica (Pierwsz lodowisko)
Góly: 18. Maleček, 22. Maleček, 26. Maleček, 37. Tožička – 43. Tupalski.
Rozhodca: Paul Loicq (BEL)

1. kolo

Rakúsko –  Spojené kráľovstvo 1:0 (0:0, 0:0, 0:0 - 1:0 pp)
1. februára 1931 (18:30) – Krynica (Pierwsz lodowisko)
Gól: Brück.
Rozhodca: Paul Loicq (BEL)

2. kolo

Spojené štáty –  Rumunsko 15:0 (7:0, 5:0, 3:0)
2. februára 1931 (11:30) – Krynica (Pierwsz lodowisko)
Góly: Andersen 3, Smith 3, Sanford 2, Ramsey 2, Dagnino 2, Thayer, Shepler, Elliot.
 Švédsko –  Rakúsko 3:1 (0:1, 2:0, 1:0)
2. februára 1931 (18:30) – Krynica (Pierwsz lodowisko)
Góly: 16. Linde, 22. Linde, 45. Lindgren - 14. Tatzer.
Rozhodca: Sachs (POL)
Saint-Léger-du-Malzieu

Poloha

Obec má rozlohu 18,92 km². Najvyšší bod je položený 1 184 m n. m. a najnižší bod 797 m n. m.

Obyvateľstvo

Počet obyvateľov obce je 209 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Emil Friedrich Johannes Hoenning O’Carroll

Životopis

Narodil sa v roku 1833 v Hildesheime neďaleko Hannoveru. Keď mal dva roky, rodičia kúpili panstvo v Bettmare pri Hannoveri, kde prežil (ako neskôr sám píše) šťastné detstvo. Neskôr sa stal vojakom, dotiahol to na poručíka hulánskeho regimentu. Ako vojak precestoval veľkú časť Európy.
V roku 1861 nadobudol (snáď kúpil, alebo vyhral v kartách) statok vo Vaske. Koncom 19. storočia Vaska zanikla, splynula s obcou Slavnica, ktorá leží na pravom brehu Váhu neďaleko Trenčína. V roku 1870 mu vo veku len 35 rokov zomrela prvá manželka Anna Agneša, grófka Deymová (Deym von Stritez), s ktorou mal štyri deti: Maria Gabriela (* 1858), Zoe (* 1860), Otto (* 1862) a Ján Ľudovít (* 1864). V roku 1876 sa druhýkrát oženil. Vzal si grófku Hermínu von Hatzfeldt z Trachenbergu, s ktorou mal ďalšie štyri deti (Emil, Maria, Hermína a Henrich).
V roku 1887 predal majetok vo Vaske pánovi Szilányimu za 125 000 zlatých, čo v tých dobách bola veľmi slušná suma (barón však zrejme nevedel hospodáriť, keďže po jeho smrti zostali iba dlhy). V roku 1888 sa presťahoval do Púchova, kde žil až do smrti. Tu vykopal svoje najdôležitejšie nálezy.
Podstatná časť jeho archeologickej zbierky je vo Viedenskom múzeu. Kúpou jeho pozostalosti (Andrejom Kmeťom) sa podarilo časť zachrániť aj pre Slovensko. 
Zomrel 15. septembra 1894 po dlhej chorobe. Jeho hrob je na púchovskom cintoríne. Mesto Púchov po barónovi Hoenningovi pomenovalo novovybudované námestie, kde stojí nová budova divadla.
Blyde River Canyon

Blyde River Canyon (doslova Kaňon rieky Blyde) je jedinečný prírodný úkaz na severnej strane Dračích vrchov v provincii Mpumalanga v Južnej Afrike. Je dlhý 26 kilometerov a hlboký 800 metrov. Tvoria ho pieskovce. Je to tretí najväčší kaňon na svete, po Grand Canyon v USA a Fish River Canyon v Namíbii.
Gordon Ramsay

Osobný život

V šestnástich rokoch sa presťahoval z rodinného domu do bytu v Banbury v Anglicku. V roku 1996 si vzal Cayetan Elizabeth Hutchesonovú, známu ako Tanu Ramsayovú. Pár má 4 deti: dcéru Megan Jane (* 1998), dvojčatá Jacka Scotta a Holly Annu (* 1999) a dcéru Matildu Elizabeth (* 2001) 
Na začiatku svojej kariéry pracoval v Londýne pod kuchárom Marcom Pierrom Whitom v reštaurácii Harveys. 
V roku 2011 účinkoval v americkom animovanom seriáli Simpsonovci ako animovaná postavička, ktorú aj sám nadaboval. Do češtiny ho nadaboval šéfkuchár Zdeněk Pohlreich. 
Meria 189 cm a je ľavákom.
Saint-Jacques-d’Atticieux

Poloha

Saint-Jacques-d’Atticieux má rozlohu 4,97 km². Najvyšší bod je položený 657 m n. m. a najnižší bod 331 m n. m.

Obyvateľstvo

Saint-Jacques-d’Atticieux má 252 obyvateľov (2009).
Graf vývoja obyvateľstva:
Zdroje: INSEE
Beuzeville-au-Plain

Poloha

Obec má rozlohu 2,04 km². Najvyšší bod je položený 41 m n. m. a najnižší bod 14 m n. m.

Obyvateľstvo

Počet obyvateľov obce je 47 (2011).
Nasledujúci graf zobrazuje vývoj počtu obyvateľov v obci.
Zdroje: INSEE
Majster MS

Majster MS alebo Majster M. S. bol gotický až ranno-renesančný maliar a sochár činný v Banskej Štiavnici na začiatku 16. storočia.

Životopis

O jednom z najvýznamnejších tvorcov pôsobiacich na našom území nemáme takmer žiadne konkrétne informácie. Jediným jeho známym dielom je oltár, ktorý sa podľa posledných výskumov nachádzal v kostole Panny Márie v Banskej Štiavnici (neskôr prebudovanom na Starý zámok). Ten obsahoval pôvodne osem obrazov retabula (oltárneho nadstavca) a minimálne tri sochy. Okrem sôch sa do dnešných dní zachovalo iba sedem obrazov, z ktorých šesť je dnes mimo Slovenska. Je pravdepodobné, že Majster M. S. mal v Banskej Štiavnici výtvarnú dielňu.
Nie je známe ani jeho meno, jedine monogram M. S. Historici umenia niekedy spojujú tohto autora s Jörgom Breu starším z Augsburgu. Iní uvádzajú Majstra M. Z. (spomínaného aj ako Matthäus Zaisinger (1498–1555), mníchovského rytca a zlatníka. Ďalším tvorcom spojovaným s Majstrom M. S. a teda možným majstrom banských miest je istý Sebastián, uvádzaný v štiavnickej listine datovanej rokom 1507.
Flavigny-sur-Moselle

Poloha

Obec má rozlohu 17,3 km². Najvyšší bod je položený 359 m n. m. a najnižší bod 222 m n. m.

Obyvateľstvo

Počet obyvateľov obce je 1 767 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Melpomené

Melpomené alebo Melpomena alebo zastarano Melpomene (po grécky Melpomené, po latinsky Melpomene) je v gréckej mytológii múza, ktorá ochraňuje spev a tragédiu. Jej atribútmi sú tragická maska, palica, veniec z révového lístia.
Kšinná

Kostolík sv. Kozmu a Damiána

Kostolík sv. Kozmu a Damiána bol postavený v 13. storočí v románskom slohu v areáli staršieho hradiska nad obcou. Neskôr prešiel do vlastníctva Evanjelickej cirkvi. V roku 1673 bol odňatý Evanjelickej cirkvi a pričlenený pod faru v Zay-Uhrovci. Začiatkom osemnásteho storočia si evanjelici postavili svoj vlastný kostolík. Bol postavený z dreva. V novom evanjelickom chráme slúžil Služby Božie striedavo farár zo Zay-Uhrovca. V roku 1752 bol evanjelický kostolík do základov zničený. Kšinná bola podriadená pod faru v Zay-Uhrovci.
V roku 1814 si ev. a.v.veriaci postavili v Kšinnej klasicistický murovaný kostol v ktorom pôsobili viacerí slovenskí ev. a.v.farári. Z nich najznámejší je ThB. Ondrej Bartko, ktorý tu pôsobil v rokoch 1941-1947 a zaslúžil sa o záchranu viacerých občanov i obce pred vypálením. Za tieto zásluhy mu bol po druhej svetovej vojne priznaný Československý vojnový kríž 1939. Na evanjelickej fare v Kšinnej sa 3.10.1944 narodil známy slovenský filmový a televízny režisér a scenárista Fedor Bartko (syn ThB. Ondreja Bartku).
Steven R. McQueen

Detstvo

Steven R. McQueen sa narodil v Los Angeles v Kalifornii, ako syn Stacy Totenovej a herca a producenta Chada McQueena. Jeho starí rodičia z otcovej strany boli Steve McQueen a filipínska herečka Neile Adamsová. Stevenov nevlastný otec, Luc Robitaille bol uvedený do Kanadskej siene slávy NHL. Steven má dvoch mladších súrodencov, Chasa a Madosin z otcovej a brata Jessaraeho z matkinej strany.
Steven si zmenil meno na Steven R. McQueen, pričom „R“ znamená Robitaille.

Kariéra

V roku 2005 debutoval v seriáli TV stanice CBS, Operácia Threshold. Odvtedy hosťoval napríklad v seriáloch Bez stopy, C.S.I.: Kriminálka Miami a Vražedné čísla. Zahral si Kyla Huntera v siedmich epizódach finálnej série seriálu TV stanice The WB, Everwood. Stevenova prvá filmová rola bola vo filme Minutemen z dielne Disney Channel.
V roku 2009 bol obsadený do roly mladého rebela Jeremyho Gilberta v seriáli Upírske denníky. Ide o fantasy-hororový seriál založený na rovnomennej knihe od spisovateľky L. J. Smithovej. Neskôr prijal rolu Jaka Forestera v hororovej komédii Piraňa 3D (remake rovnomenného filmu z roku 1978). Film získal zmiešané recenzie od kritikov a celosvetovo zarobil viac ako 83 miliónov dolárov.
Kolízie hašovacích funkcií

Kolízia hašovacej funkcie je stav, kedy hašovacia funkcia dvom rôznym vstupom priraďuje rovnaký výstup (haš). Existencia kolízií je z princípu očakávateľná, pretože hašovacie funkcie priraďujú všetkým možným vstupom fixne obmedzený výstup (zobrazenie z väčšej množiny do menšej). Hľadanie kolízií musí byť však výpočtovo náročný problém.
Nájdenie teoretického postupu (metódy) hľadania kolízií alebo konkrétneho príkladu kolízií degraduje bezpečnosť použitej hašovacej funkcie. Pri existencii takéhoto postupu, by bolo možné napríklad predložiť dve rôzne správy s rovnakým platným digitálnym podpisom alebo elektronickým podpisom.
Po zverejnení rýchleho, efektívneho postupu hľadania kolízií dochádza k kryptografickému prelomeniu hašovacej funkcie a je potrebné hľadať opatrenia na minimalizáciu rizík – funkcie nemožno ďalej bezpečne používať.

Rozdelenie kolízií

Kryptografické prelomenia hašovacích funkcií možno rozdeliť nasledovne:

Teoretické prelomenie

K teoretickému prelomeniu dôjde, pokiaľ bol nájdený spôsob hľadania kolízií s nižšou zložitosťou než je odolnosť hašovacej funkcie. Odolnosť je vypočítaná na základe predpokladu, že hašovacia funkcia sa chová ako náhodné orákulum. Kryptografická odolnosť je teda rovná 2dĺžka hašu. Pri krátkom haši je odolnosť exponenciálne nižšia. Ďalej teoretické prelomenie znamená, že existuje taký algoritmus a taká výpočtová sila, ktorá umožní nájsť kolízu v rozumnom čase, napríklad pomocou distribuovaných výpočtov.

Praktické prelomenie

Praktické prelomenie predstavuje nájdenie už konkrétnych kolízií. Zložitosť ich hľadania svisí s narodeninovým paradoxom, ktorý znižuje rád zložitosti na polovicu. Teda odolnosť je v praxi rovná 2dĺžka hašu/2. Pri krátkom haši je možné hľadanie kolízií previesť útokom hrubou silou – skúšanie všetkých možných kombinácii.
Tréclun

Poloha

Obec má rozlohu 5,68 km². Najvyšší bod je položený 204 m n. m. a najnižší bod 187 m n. m.

Obyvateľstvo

Počet obyvateľov obce je 357 (2009).
Nasledujúci graf zobrazuje vývoj počtu obyvateľov v obci.
Zdroje: INSEE
Mokrade Turca

Mokrade Turca sú chránená ramsarská lokalita s plochou viac ako 750 ha (vrátane ochranného pásma), pozostávajúcou z niekoľkých menších celkov - národných prírodných rezervácií: Turiec, Kláštorské lúky, Rakšianske rašelinisko a chránených areálov: Jazierko v Jazernici, Ivančinské močiare, Diviacke kruhy, Žarnovica.
Mokrade boli 17. februára 1998 zaradené medzi ramsarské lokality - teda do Zoznamu medzinárodne významných mokradí.
Trnavá Hora

Polohopis

Obec poskytuje výhľad cez údolie Hronu na panorámu Štiavnických vrchov. Skladá sa z piatich častí. Časť Jalná sa nachádza na ľavom brehu Hrona. Dolná Trnavá Hora alebo centrum, horná Trnavá Hora, Kľačany a Ladno. Ladno je najstaršou časťou obce, ale momentálne je to už len chatová oblasť. Táto časť pravdepodobne vznikla v období výstavby hradu Šašov.

Občianska vybavenosť

Cez obec prechádzajú dve železnižné trate Nové Zámky – Zvolen a Zvolen – Diviaky. Druhá spomínaná železničná trať bola postavená v rokoch 1870 - 1872.
Pri obci Trnavá Hora sa nachádza detská prázdninová „republika“ s názvom Tralaland, ktorá zabezpečuje činnosť pre deti a mládež počas prázdnin.

Šport

Pôsobí tu futbalový klub TJ Sokol Trnavá Hora.
Gradac

História

Mesto sa spomína najmä v 17. storočí v súvislosti s Osmanskou nadvládou na Balkáne. Prvé známky osídlenia v oblasti mesta však pochádzajú z čias Rímskej ríše, čo dokazujú archeologické vykopávky v lokalite Crkvine. Počas 2. svetovej vojny bol Gradac vypálený.

Hospodárstvo

Dnes patrí mesto k atraktívnym a vyhľadávaným turistickým strediskám južnej Dalmácie a poloha na úpätí horského pásma Rilić, čisté pláže i voda z neho robia obľúbené miesto oddychu. V stredisku sa nachádzajú hotelové komplexy Labineca, Laguna a Marcco Polo, ktoré ročne ubytujú tisíce dovolenkárov, čím sa turizmus stáva hlavným zdrojom príjmov.
Ryanair

Filozofia

Ryanair ponúka nízkonákladový (low-cost) model predaja leteniek. Na podobnom obchodnom modeli fungujú aj iné spoločnosti, ako napríklad EasyJet, Wizz Air alebo už skrachované SkyEurope Airlines. Prvá z menovaných spoločností je pre Ryanair najväčším konkurentom. V cene leteniek však ide Ryanair oproti svojim ostatným nízkonákladovým konkurentom ešte ďalej. Každý deň ponúka akciové letenky v cenách od 0,01€ do približne 12€, kde cena letenky je konečná, vrátane všetkých základných povinných poplatkov. Podľa štatistík tvoria tieto akciové letenky až približne polovicu všetkých predaných leteniek. Napriek tomu zisk Ryanairu v roku 2009 narástol oproti rovnakému obdobiu roku 2008 až o viac ako 500%. Za celý účtovný rok (1. apríl 2009 – 31. marec 2010) predstavoval čistý zisk Ryanairu až 319 miliónov eur.

Pôsobenie na Slovensku

Ryanair takisto lieta aj na najväčšie slovenské letisko M. R. Štefánika v Bratislave, odkiaľ aktuálne prevádzkuje 17 pravidelných liniek (a jednu ďalšiu, ktorá bude v prevádzke od októbra 2015) a je tu dominantný dopravca s najväčším počtom prepravených pasažierov. V roku 2009 začal z Bratislavy prevádzkovať celkovo osem nových liniek a v roku 2010 ich bolo ohlásených zatiaľ šesť.
V Bratislave má spoločnosť bázu, operovanú jedným lietadlom Boeing 737-800.